recursal/SuperWikiNEXT-32B huggingface dataset:
**Hvitfotblomsterflue** (*Platycheirus albimanus*) er en liten, slank flue som tilhører familien blomsterfluene. Den er meget vanlig over hele Norge og er trolig en av de tallrikeste blomsterfluene.

Utseende
--------

En liten til middelsstor (7-10 mm), slank blomsterflue, kroppen blankt svart bortsett fra tre par blåaktige flekker på bakkroppen. Den kjennes fra de andre (mye sjeldnere) blåflekkete *Platycheirus*-artene på formen på hannens frambein. Bakbeina er svarte, mens føttene på mellombeina og leggene og føttene på frambeina er gulhvite. Forlåret har noen lange, mørke børster ved roten. Forleggen har to lange, mørke børster omtrent i midten, og er rundet utvidet utenfor disse. Spissen er innbuktet. Føttene er brede, tydelig kledt med fine, mørke hår, det første fotleddet omtrent så bredt som leggen, i spissen V-formet innbuktet. Det andre og tredje leddet er litt bredere enn lange. Bakfotens første ledd er ganske lite fortykket.

Levevis
-------

Arten finnes særlig på lysninger i skogen, men kan også være meget tallrik på enger og beitemark, i hager etc. I motsetning til mange andre *Platycheirus*-arter er den også ganske vanlig på tørre steder. Larvene lever av bladlus. Flygetiden varer fra april til oktober.

Utbredelse
----------

Denne vidt utbredte arten finnes over mye av Palearktis (også på Island og Færøyene) og i Nord-Amerika. Den er også funnet på Filippinene (innført med mennesker?). I Norge finnes den over hele landet, men er ikke vanlig over tregrensen.

Systematisk inndeling
---------------------

**Treliste**
* **Fluer** (Brachycera)
	+ **Muscomorpha**
		- **høyerestående fluer** [Cyclorrhapha)
			* **Aschiza**
				+ **blomsterfluer** (Syrphidae)
					- underfamilie Syrphinae
						* gruppe Melanostomini
							+ slekten fotblomsterfluer, *Platycheirus* Lepeletier & Audinet-Serville, 1828
								- hvitfotblomsterflue, *Platycheirus albimanus* (Fabricius, 1781)

Litteratur
----------

* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.* Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

Eksterne lenker
---------------

* (en) *hvitfotblomsterflue* i Global Biodiversity Information Facility Rediger på Wikidata

* (no) *hvitfotblomsterflue* hos Artsdatabanken Rediger på Wikidata

* (sv) *hvitfotblomsterflue* hos Dyntaxa Rediger på Wikidata

* (en) *hvitfotblomsterflue* hos Fauna Europaea Rediger på Wikidata

* (en) *hvitfotblomsterflue* hos NCBI Rediger på Wikidata

* (en) *Kategori:Platycheirus albimanus* – bilder, video eller lyd på Wikimedia Commons Rediger på Wikidata
Caymanøyenes flagg, 1958-1999
Caymanøyenes handelsflagg
Flagg for Caymanøyenes guvernør
**Caymanøyenes flagg** er en britisk *Blue ensign* med koloniens våpenskjold i den frie enden av flaggduken. Våpenet viser tre gulkantede grønne stjerner, en for hver av de tre hovedøyene i Cayman-gruppen, på bølget hvit og blå bakgrunn. Den gule løven på rød bunn i skjoldhodet skal vise Caymanøyenes lojalitet til Storbritannia. Over skjoldet vises representanter for lokal flora og fauna, en skilpadde og ananas. Våpenet og flagg ble godkjent 14. mai 1958.

Fra flagget ble innført og fram til 1999 satt våpenmerket i en hvit skive. Dette var også tilfelle for de fleste andre særmerkede britiske flagg for kolonier. Tradisjonen med å sette våpenet på en hvit skive skal skyldes at den britiske marinens offisielle flaggbok, *Flags of all nations*, hadde for vane å vise merkene som satt i flaggene på en rund, hvit bakgrunn. Selv om dette bare var en illustrasjonsteknisk måte å vise merkene, ble det i praksis tolket som at hele skiven skulle være med i flagget. Framstillingen av flaggene ble endret med 1999-utgaven av *Flags of all nations*, da merkede britiske flagg nå ble framstilt med våpenet direkte mot flaggduken. For å bedre muligheten for identifikasjon ble også merkets størrelse økt.

Handelsflagg
------------

Caymanøyene fører et handelsflagg med rød duk og våpenet i den frie enden, etter mønster av den britiske *Red ensign*.

Guvernørens flagg
-----------------

Guvernøren, koloniens øverste myndighet og kronens representant, fører eget flagg etter samme modell som øvrige guvernører i britiske besittelser. Det vil si det britiske unionsflagget med koloniens våpenskjold omgitt av en krans i midten.

Litteratur
----------

* Graham Bartram: *British Flags and Emblems*, 2004
* *BR20 Flags of all nations*, 1989 Edition, 1999 Revision, Ministry of Defence, 1999

| * v
* d
* r
Nordamerikanske flagg |
| --- |
| Selvstendige land | 
* Antigua og Barbuda
* Bahamas
* Barbados
* Belize
* Canada
* Costa Rica
* Cuba
* Dominica
* Den dominikanske republikk
* El Salvador
* Grenada
* Guatemala
* Haiti
* Honduras
* Jamaica
* Mexico
* Nicaragua
* Panama
* Saint Kitts og Nevis
* Saint Lucia
* Saint Vincent og Grenadinene
* Trinidad og Tobago
* USA

 |
| Territorier | 
* De amerikanske Jomfruøyer
* Anguilla
* Aruba
* Bermuda
* Bonaire
* De britiske Jomfruøyer
* Caymanøyene
* Curaçao
* Grønland
* Guadeloupe
* Martinique
* Montserrat
* Puerto Rico
* Saba
* Saint-Barthélemy
* Saint-Martin
* Saint-Pierre og Miquelon
* Sint Eustatius
* Sint Maarten
* Turks- og Caicosøyene

 |

|  |  |
| --- | --- |
| Oppslagsverk/autoritetsdata | Encyclopædia Britannica
 |
**OsteCompagniet AS** er et heleid datterselskap av TINE BA, som ble grunnlagt i februar 2003 og holder til på Brynseng i Oslo. Gründer og daglig leder frem til september 2007 var Susanne Almestad, da Rune Jenssen overtok. I 2011 hadde bedriften 12 ansatte, omsatte for rundt 300 millioner kroner, og hadde 200 ostevarianter i sitt sortiment.

OsteCompagniet har ansvar for utvalgte nisjeprodukter og spesialiteter innen ost fra Tine, i tillegg til importert ost fra utvalgte land. Det er også en markedskanal for småskalaprodusenter med støtte fra *Verdiskapningsprogrammet for mat* i Norge. OsteCompagniet har også fått støtte fra Innovasjon Norge for et prosjekt rettet mot småskala osteproduksjon i Norge.

Små gårdsmeierier har trukket frem logistikken til Tine som veldig bra, men har også kritisert selskapet for at småskala-oster lett har druknet blant Tines andre oster i butikkene. I 2008 kom 7 til 8 % av OsteCompagniets salgsomsetning på 230 millioner kroner fra småskala-ost. I 2011 sa daglig leder, Rune Jenssen at salget av gårdsost hadde vært nedadgående de siste årene, og at selskapet ville forsøke å arbeide mer mot dagligvarebutikkene med utvikling av ostedisker. OsteCompagniet markedsfører også norske nisjeprodukter i utlandet.

Referanser
----------

1. ↑  «Ny ostesjef». *Handelsbladet FK*. 21. august 2007.
2. 1 2  «Tine ønsker å satsee mer på nisjeoster i tiden som kommer». *Nationen*: 10. 5. april 2011.
3. 1 2  Sigbjørn Høidalen (12. november 2008). «Kjenner seg svikta av Tine». *Nationen*: 13.
4. ↑  Stein Wilhelmsen (30. januar 2007). «Balsfjord-ost på tyske messe». *Nordlys*: 42.

Eksterne lenker
---------------

* Offisielt nettsted Rediger på Wikidata
* Om Verdiskapningsprogrammet for mat

|  |  |
| --- | --- |
| Oppslagsverk/autoritetsdata | Brønnøysundregistrene
 |
Fornebulandet menighet har kontorer ved Snarøya kirke.
**Fornebulandet menighet** tilhører Bærum prosti i Oslo bispedømme. Fornebulandet ligger i Bærum kommune som 1 av totalt 10 menigheter. Fornebulandet menighet dekker geografisk nærområdene Lysaker og Snarøya i den søndre delen av Bærum og består av ca. 5.500 innbyggere. Menigheten het tidligere *Lysaker/Snarøya*, men skiftet navn til *Fornebulandet* i 2016.

Menigheten sogner til Snarøya kirke. Sogneprest er Knut Pedersen.

Referanser
----------

1. ↑  «Menighetens årsmelding for 2015» (PDF). Arkivert fra originalen (PDF) 18. januar 2017. Besøkt 17. januar 2017.

Eksterne lenker
---------------

* Lysaker/Snarøya menighets hjemmeside

| * v
* d
* r
Oslo bispedømme – Bærum prosti |
| --- |
| 
* Bryn (Bryn kirke)
* Østerås (Østerås kirke)
* Haslum (Haslum kirke)
* Helgerud Helgerud kirke)
* Høvik (Høvik kirke)
* Fornebulandet (Snarøya kirke
* Fornebu kirke)
* Jar (Jar kirke)
* Eiksmarka (Eiksmarka kirke)
* Lommedalen (Lommedalen kirke)
* Tanum (Tanum kirke)

 |

|  |  |
| --- | --- |
| Oppslagsverk/autoritetsdata | VIAF
 |
Bernie Ecclestone, tidligere administrerende direktør i Formula One Management og Formula One Administration
**Formula One Group** er et konsern som har ansvar for markedsføring av FIAs Formel 1-verdensmesterskap og forvaltningen av sportens kommersielle rettigheter.

Konsernet var tidligere eid av Delta Topco, et Jersey-basert selskap eid av CVC Capital Partners' verdipapirfond (omtrent 70 %) og JPMorgan (omtrent 20 %). Resten ble eid av Bernie Ecclestones familiestiftelse, bortsett fra mindre andeler eid av finansielle rådgivere og Ecclestone selv. I 2016 ble konsernet kjøpt opp av Liberty Media for 4,4 milliarder dollar (selskapenes gjeldsforpliktelser fratrukket).

Formula One Group omfatter selskapene Formula One Management, Formula One Administration og Formula One Licensing BV, som er datterselskaper av holdingselskapet Formula One Holdings, men Delta Topco eier også andre Formel 1-relaterte selskaper som også blir referert til på samme måte.

Referanser
----------

1. ↑  «Merger Procedure Article 6(1)(b) Decision» (PDF). Europakommisjonen. 20. mars 2006. Besøkt 22. september 2011.
2. ↑  «CVC takes wheel with GP2». *Telegraph.co.uk*. Telegraph Media Group. 19. oktober 2007. Arkivert fra originalen 30. mai 2020. Besøkt 22. september 2011.
3. ↑  «US media firm Liberty Media to buy Formula 1» **(engelsk)**. BBC. 7. september 2016. Besøkt 14. mai 2018.
4. ↑  «Legal Notices». *Formula1.com, The Official Formula 1 Website*. Formula One Group. 2011. Besøkt 21. september 2011.

Portal: Formel 1

|  |  |
| --- | --- |
| Oppslagsverk/autoritetsdata | ISNI
 |
***Klovnen*** er en dansk stumfilm fra 1926 regissert av A.W. Sandberg. Hovedrollene spilles av Gösta Ekman, Maurice de Féraudy og Karina Bell.

Handling
--------

Klovnen Joe Higgins og sirkus-prinsessen Daisy, datter av sirkus-direktøren i Bunding Circus Society, har vokst opp sammen og virker skjebnebestemt for hverandre. Men rett etter en forestilling får Joe et veldig attraktivt tilbud, som han godtar - under den betingelse at han kan ta med seg Daisy og foreldrene hennes, og slik blir det. Joe opptrer deretter på en rekke scener i storbyen, og han og Daisy gifter seg. Men Daisy har problemer med å virkelig tilpasse seg deres nye tilværelse i byen.

Etter hvert finner Daist trøst i en annen mann. Joe oppdager henne snart i denne mannens armer, og blir dypt såret - og bruddet er et faktum. Daisy føler seg dermed enda verre etter å ha såret mannen sin på denne måten, og synker dypere og dypere ned i sorg.

Rolleliste (i utvalg)
---------------------

* Gösta Ekman - Joe Higgins, klovnen
* Maurice de Féraudy - Cirkusdirektør James Bunding
* Kate Fabian - Graciella, Bundings kone
* Karina Bell - Daisy, Bundings datter
* Robert Schmidt - Marcel Phillipe
* Erik Bertner - Pierre Beaumont
* Edmunde Guy - Lilian Delorme
* Sigurd Langberg - Klovn

Referanser
----------

Eksterne lenker
---------------

* (en) *Klovnen* på Internet Movie Database Rediger på Wikidata

* (sv) *Klovnen* i Svensk Filmdatabas Rediger på Wikidata

* (da) *Klovnen* i Danmark Nationale Filminstitut Rediger på Wikidata

* (fr) *Klovnen* på Allociné Rediger på Wikidata

* (nl) *Klovnen* på MovieMeter Rediger på Wikidata

* (en) *Klovnen* på Silent Era Rediger på Wikidata

Portaler: Film | Sverige
**Sumner Wheeler White III** (født 17. november 1929 i New York, død 24. oktober 1988) var en amerikansk seiler som deltok i de olympiske leker 1952 i Helsingfors.

White ble olympiske mester i seiling under OL 1952 i Helsingfors. Han var med på den amerikanske båten «Complex II» som vant 5½-meter klassen foran den norske båten «Encore» og «Hojwa» fra Sverige. Seilingene ble avviklet i perioden 20. til 23. juli 1952. Mannskapet på «Complex II» besto av Britton Chance, Sumner White og Edgar White.

OL-medaljer
-----------

* 1952 Finlands flagg Helsingfors – Gull **Gull** i seiling, 5½-metersklassen USAs flagg USA

Eksterne lenker
---------------

* (en) Sumner White – Olympics.com Rediger på Wikidata

* (en) Sumner White – Olympic.org Rediger på Wikidata

* (en) Sumner White – Olympedia Rediger på Wikidata

* (en) Sumner White – Sports-Reference (OL-resultater – arkivert) Rediger på Wikidata

* (en) Sumner White – World Sailing Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni
 |
***Protambulyx goeldii*** er en sommerfugl som tilhører familien svermere (Sphingidae). Denne ganske variable arten finnes i Mellom- og Sør-Amerika.

Utseende
--------

En stor, slank svermer med smale vinger. Hodet er stort til Smerinthinae å være, munndelene funksjonelle. Fargen er sterkt variabel – noen individer er nærmest ensfarget brungule, andre er kontrastrikt tegnet i bortimot svart og hvitt. **Kroppen** er mer eller mindre brungul, brystet mørkere på sidene. **Forvingen** er litt innskåret i spissen og innbuktet innenfor bakhjørnet, slik at dette blir framstikkende. Grunnfargen er lyst gråaktig til brungul. Den har store, mørkere flekker ved bakhjørnet og ved ytterkanten, også to eller tre flekker langs vingens fremkant. Disse varierer i farge fra bare en tanke mørkere enn grunnfargen til svært mørkt, nesten svart. **Bakvingen** er gulaktig med to smale, mørkere tverrlinjer.

Utbredelse
----------

Arten forekommer fra Nicaragua og Costa Rica sørover til Bolivia og Brasil.

Kilder
------

* Oehlke, W. Sphingidae of the Americas – *Protambulyx goeldii*.

Eksterne lenker
---------------

* (en) *Protambulyx goeldii* i Encyclopedia of Life Rediger på Wikidata

* (en) *Protambulyx goeldii* i Global Biodiversity Information Facility Rediger på Wikidata

* (en) *Protambulyx goeldii* hos NCBI Rediger på Wikidata

* (en) *Kategori:Protambulyx goeldii* – bilder, video eller lyd på Wikimedia Commons Rediger på Wikidata

* (en) *Protambulyx goeldii* – galleri av bilder, video eller lyd på Wikimedia Commons Rediger på Wikidata
**Taktikk** brukes i sjakk om en tvungen trekksekvens som gir en selv en fordel. Fordelen kan være at man vinner materiell, sette motstanderen sjakk matt eller oppnår remis i en ellers tapt stilling. Å avverge motstanderens taktiske muligheter er like viktig som å utnytte egne taktiske muligheter.

Ulike nivåer av taktikk
-----------------------

Taktikk kan grovt sett deles inn i fem nivåer etter gjennomsnittlig kompleksitet. Den enkleste formen for taktikk er *en prise*, dvs. brikker som kan slås uten at motstanderen kan slå tilbake; brikken «henger». Det andre nivået er telling. Det oppstår når flere brikker er involvert i en slagsekvens på samme felt. Spillerne må da med utgangspunkt i brikkenes relative verdi avgjøre om det er fornuftig å spille slagsekvensen.

 *En prise*
 Den hvite løperen på d3 truer tårnet på f5. Tårnet på f5 henger og kan slås *en prise*.

 Telling
  Svart kan slå den hvite bonden på e4 med flere brikker, men bonden er også beskyttet av flere hvite brikker. Et slag vil derfor utløse en slagsekvens hvor flere brikker er involvert. Svart må bruke «telling» for å avgjøre om det er riktig å slå bonden.

Det tredje nivået av taktikk er de enkle taktiske motivene. De enkle taktiske motiv bygger på en bestemt idé, f.eks. fanget brikke, dobbeltangrep (gaffel), binding og spidding (røntgenangrep).

 Fanget brikke
  Svart kan spille c4 og fange løperen på b3.

 Dobbeltangrep (gaffel)
  Hvit kan spille Sc7 og true både kongen på e8 og tårnet på a8. Svart må flytte kongen for å komme ut av sjakken og hvit kan i neste trekk spille Sxa8.

 Binding
  Hvit kan spille Te1 og binde løperen på e4. Løperen vil ikke kunne flyttes fordi kongen på e8 da vil komme i sjakk. Uansett hva svart gjør kan hvit i neste trekk spille Txe4.

Det fjerde nivået av taktikk oppstår når flere av de grunnleggende taktiske motivene kombineres i en trekksekvens. Det oppstår da en kombinasjon. Det femte nivået av taktikk oppstår når kombinasjonen i tillegg inneholder et offer.

 Kombinasjon
  Svart kan spille Df7 som overbelaster dronningen på c4. Den kan ikke fortsette å beskytte begge springerne. Dronningen avledes fra feltet c4 og må spille Dxf7. Svart kan nå spille mellomtrekket Sxe2+. Etter Kh1 spiller svart Txf7. Kombinasjonen har vunnet en springer.

 Kombinasjon med offer
  Svart kan spille offeret Td1. Dette trekket binder dronningen på e1. Det eneste trekket som hindrer at svart i neste trekk kan slå dronningen *en prise* er Dxd1. Svart svarer da med Sf2+ som er et dobbeltangrep på dronningen på d1 og kongen på h1. Hvit må i neste trekk flytte kongen ut av sjakken og svart kan svare med Sxd1 som vinner dronningen.

Referanser
----------

1. 1 2 3 4 5  Heisman (2007), side 12.

Litteratur
----------

* Heisman, Dan (2007). *Back to Basics: Tactics* **(engelsk)**. Milford: Russell Enterprises. ISBN 978-1-888690-33-0.
**Richard F. Lyne** var en walisisk sportsutøver som deltok i de olympiske leker 1908 i London.

Lyne vant en olympisk bronsemedalje i landhockey under Sommer-OL 1908 i London. Han var med på det walisiske laget som kom på tredjeplass i landhockeyturneringen, bak England og Irland. Wales tapte sin første og eneste kamp i turneringen, semifinalen mot Irland med 1-3. Det var seks lag som deltok i turneringen, alle medaljene ble vunnet av britiske lag; Gull til England sølv til Irland og bronse til de tapende semifinalistene Wales og Skottland.

OL-medaljer
-----------

* 1908 Storbritannias flagg London - Bronse Bronse i landhockey Storbritannias flagg Storbritannia

Referanser
----------

1. ↑   sports-reference.com, www.sports-reference.com, besøkt 20. januar 2016[Hentet fra Wikidata]

Eksterne lenker
---------------

* (en) Richard Lyne – Olympics.com Rediger på Wikidata

* (en) Richard Lyne – Olympic.org Rediger på Wikidata

* (en) Richard Lyne – Olympedia Rediger på Wikidata

* (en) Richard Lyne – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Limavatnet** er en innsjø i Gjesdal kommune. Den er forbundet med Edlandsvatnet gjennom et lite sund som krysses av Vaula bru på E39. Langs nordsiden av Limavatnet går fylkesvei 45 fra Ålgård mot Oltedal og Sirdal. Her ligger også Limagarden, lokalmuseet for Gjesdal, oppe i lia på nordsiden. Langs sørsiden av vannet går fylkesvei 286 (Rogaland) til Gjesdal kirke og videre til Madland.

I Limavatnet finnes det ørret, røye, sørv, sik og ål. Det er fritt fiske langs grunn tilhørende Ytre Lima-gårdene. Ellers må fiske avtales med grunneier. Vannet grenser til gårdene Bollestad, Ytre Lima, Indre Lima; Gjesdal og Kluge. Fisken er småfallen, men det er mulighet for større fisk også.

Referanser
----------

1. 1 2  «NVE Atlas». *Vassdrag – Innsjødatabase.*  Norges vassdrags- og energidirektorat. Besøkt 25. mai 2015
2. ↑  «NVE Atlas». *Vassdrag – Nedbørfelt – Regine-enhet.*  Norges vassdrags- og energidirektorat. Besøkt 28. mai 2015
3. ↑  Om vassdragene i Gjesdal kommune[*død lenke*]

Eksterne lenker
---------------

* Vannkvalitet Limavatnet hos miljøstatus.no
* Utsikt mot Limavatnet[*død lenke*]

|  |  |
| --- | --- |
| Oppslagsverk/autoritetsdata | GeoNames
 |
de Havilland Ghost
**de Havilland Ghost**, også kjent som **Halford H-2**, var en jetmotor konstruert av Frank Halford og produsert av de Havilland. Den var den første jetmotoren benyttet i kommersiell passasjertrafikk av BOAC. Den har også blitt anvendt i jagerfly som de Havilland Venom og Saab 29 Tunnan.

Arbeidet med motoren ble påbegynt i 1943 da de Havilland startet å prosjektere passasjerflyet Comet. Motoren de Havilland Goblin som ble bygget for Gloster Meteor var for svak for et så stort fly, men ettersom det fantes plass for en større motor konstruerte Halford en oppskalert versjon med nesten dobbelt så mye skyvekraft. Motoren ble ferdig i 1945, flere år før Comet. Derfor planla man å anvende motoren i en forbedret versjon av de Havilland Vampire kalt  Venom. Også SAAB ble tidlig interessert i motoren for det prosjekt som skulle komme å bli Saab 29 Tunnan.

Etter at Ghost-motoren ble konstruert for Comet så ble den bare en mellomløsning i påvente av at Rolls-Royce Avon skulle bli tilgjengelig.
**Haug** (gnr. 136) er en gammel storgård i Haugsbygd på Ringerike, trolig en opprinnelig urgård. Gården ligger i tidligere Norderhov herredskommune, nå Ringerike kommune i Buskerud. 

Haug kirke fra 1200-tallet ble i sin tid anlagt kloss ved gården Haug, som må antas å være opphavet til navnet på kirken. Grunnen kirken står på kan fra riktig gammelt av ha tilhørt Haug, men om man legger gårdsnummeret til grunn må den være avstått fra gården Løken. Den grenser mot kirken i vest og er den mest betydningsfulle gården i bygda i dag. Haug er imidlertid også opphavet til navnet Haugsbygd, som nå hefter ved både bygda og Haugsbygd ungdomsskole. Bygda gikk imidlertid tidligere under navnet Vang eller Vangsbygd, som ble regnet som en fjerding, med referanse til navnet Vangsfjerdingen. Barneskolen i bygda heter Vang skole og ligger nærmest vegg i vegg med ungdomsskolen på andre siden av veien for kirken. Grendehuset i bygda, som grenser til kirken og ligger rett over veien for ungdomsskolen, bærer (nær sagt naturligvis) navnet Haugvang.

Haug nevnes første gang i skriftlige kilder i et diplom fra cirka 1430 (DN. b.II s.528). Oluf Rygh nevner imidlertid ikke Haug i sin bok Norske Gaardnavne i forbindelse med gjengjerden i 1528, men hevder derimot at gården først nevnes som *Houg* i 1604, og da som en halvgård. Haug står imidlertid oppført som fullgård under navnet *Hoff* i 1528 (NRJ. IV, 147), så Rygh må ha tolket gårdsnavnet feil.

Hvor betydningsfull Haug har vært er umulig å si noe om i dag. At gårdsnavnet hefter ved så mange av bygdas viktige plasser, kan imidlertid indikere at den må ha vært mer betydningsfull enn hva skriftlige kilder kan bevitne i dag. Den moderne gården er imidlertid en liten og ubetydelig gård i forhold til andre gårder i bygda.

Se også
-------

* Liste over gårder i Ringerike
* Haugsbyd

Referanser
----------

1. ↑  O. Rygh (1909) Norske Gaardnavne (b.5, s.48).
2. ↑  Henrik Jørgen Huitfeldt-Kaas, Arne Odd Johnsen (1906). «Norske Regnskaber og Jordebøger fra det 16de Aarhundrede». *Volum 4*. Kjeldeskriftfondet, Oslo. Besøkt 21. mai 2017.
**Taksonomi av enheter for søkemotorer** er utformet for å forbedre relevansen i vertikale søk. Taksonomier av enheter er trær med noder der enhetene har etiketter som samsvarer med forventede søketermer i et nettsøk. Trærne blir brukt til å koble søkeord fra søket med søkeord fra svarene (kalt **snippets**).

Taksonomier, synonymordbøker og konsepthierarkier er sentrale komponenter for mange anvendelser av informasjonshenting, prosessering av naturlig språk, og kunnskapsforvaltning. Å bygge, justere og administrere taksonomier og ontologier er ganske kostbare prosesser siden det krever mange manuelle operasjoner. En rekke studier har foreslått automatisert bygging av taksonomier basert på språklige ressurser og/eller statistisk maskinlæring .

Web gruvedrift er en av tilnærmingene for å bygge taksonomier for søkemotorer ved nettsøk. Byggeprosessen starter fra en frøenhet og graver i tilgjengelige kildedomener etter nye enheter knyttet til frøenhetene. Nye enheter blir dannet ved å anvende maskinlæring på det foreliggende søkeresultatet for å påvise fellestrekk mellom dem. De felles uttrykkene danner deretter parametere av eksisterende enheter, og blir til nye enheter ved neste iterasjon..

Referanser
----------

1. ↑  Vicient, Carlos; Sánchez, David; Moreno, Antonio (1. mars 2013). «An automatic approach for ontology-based feature extraction from heterogeneous textualresources». s. 1092-1106. doi:10.1016/j.engappai.2012.08.002. Besøkt 21. november 2015.
2. ↑  Galitsky, Boris A. (1. november 2013). «Transfer learning of syntactic structures for building taxonomies for search engines». s. 2504-2515. doi:10.1016/j.engappai.2013.08.010. Besøkt 21. november 2015.
**Richard Anthony McGlynn** (født 19. juni 1948 i Medford, Massachusetts), amerikansk ishockeyspiller som deltok i de olympiske vinterleker 1972 i Sapporo.

McGlynn vant en olympisk sølvmedalje under Vinter-OL 1972 i Sapporo. Han var med på det amerikanske laget som kom på andreplass i ishockeyturneringen bak Sovjetunionen. Det var seks lag som spilte i A-gruppen, det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia som begge fikk seks poeng. USA kom foran Tsjekkoslovakia til tross for svakere målforskjell fordi de vant kampen mot Tjekkoslaovakia med 5-1. McElmury spilte alle seks kampene, inklusive kvalifiseringskampen til A-gruppen, i OL-turneringen.

OL-medaljer
-----------

* 1972 Japans flagg Sapporo - Sølv Sølv i ishockey USAs flagg USA

Eksterne lenker
---------------

* (en) Richard McGlynn – Olympedia Rediger på Wikidata

* (en) Richard McGlynn – Sports-Reference (OL-resultater – arkivert) Rediger på Wikidata

* (en) Richard McGlynn – Hockeydb.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Hugh Morgan** (født 20. september 1869 i Longriggend, død desember 1930) var en skotsk fotballspiller. Mest kjent er han fra sin tid i Liverpool FC.

Morgan startet sin karriere i amatørklubben *Longriggend Wanderers* før han ble hentet til *St. Mirren.* I mars 1898 ble han kjøpt til Liverpool av manager Tom Watson. Han fikk sin debut for Anfield-klubben 2. april samme år i bortekampen mot Notts County på Trent Bridge, i en kamp Liverpool tapte 2-3. Hans første mål kom 9 dager senere, 9. april, i hjemmekampen mot *The Wednesday*, i en kamp Liverpool vant 4-0.

Sesongen etter ble han topscorer for de røde da han scoret 13 mål.

I juni 1900 skiftet han klubb til Blackburn Rovers.

Kamper
------

**Liverpool**

* **1898-1900:** Ligakamper – mål: **59 kamper – 15 mål.**
* **1898-1900:** Totalt kamper – mål: **68 kamper – 18 mål.**

Se også
-------

* Statistikk om Liverpool FC

Eksterne lenker
---------------

* Profil på LFChistory.net Arkivert 9. oktober 2007 hos Wayback Machine.

  


|  |  |
| --- | --- |
| Oppslagsverk/autoritetsdata | Prabook
 |
Tongguan i byprefekruret Weinan.
**Tongguan** (kinesisk: 潼关县; pinyin:  *Tóngguān Xiàn*), tidligere romanisert *Tungkwan*; er et fylke i provinsen Shaanxi i Folkerepublikken Kina. Det ligger innen byprefekturet Weinan.

I 1999 hadde fylket et folketall på 141 038 innbyggere.

Kulturminner
------------

De tolv byvakttårn i Tongguan (十二连城烽火台遗址, *Shí'èr liánchéng fēnghuǒ tái yízhǐ*) fra det østlige Zhou-dynastis tid, og Ming- og Tang-tidens Tongguans gamleby (潼关故城, *Tóngguān gù chéng*) ble i 2013 oppført på Folkerepublikken Kinas liste over nasjonale historiske minnesmerker og kulturgoder.

Samferdel
---------

### Jernbane

I Tongguan stanser togene på Longhaibanen, Kinas viktigste jernbanelinje i øst-vest-retning, som løper fra Lianyungang til Lanzhou via blant annet Xuzhou, Kaifeng, Zhengzhou, Luoyang og Xi'an.

### Vei

Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames
 |
**Limassolsjøen** eller **Akrotirisjøen** er en grunn saltsjø på Kypros. Den er den største innsjøen på øya og ligger sørøst for byen Limassol på Akrotirihalvøya i et område som tilhører de britiske suverene baseområdene Akrotiri og Dekelia. 

Innsjøen er blitt til ved en kombinasjon av platetektonisk aktivitet og avsetning av sedimenter, slik at det er dannet en dobbelttombolo.

Innsjøen dekker en flate på 10,65 km² og er 1 meter på det dypeste. Mer enn halvparten av innsjøen er mindre enn 30 cm dyp. Den kan tørke inn enkelte somre.

Saltsjøen med tilhørende myrland har et rik plante og dyreliv. Det er et attraktivt våtmarksområde for fugl, inkludert trekkfugl. Årlig holder mellom 4 000 og 10 000 rosenflamingoer til her om vinteren. Andre arter som finnes her er traner, svarthalespove, munk. Saltsjøen regnes som et Ramsarvåtmarksområde av internasjonal betydning.

Referanser
----------

1. 1 2  «The British Sovereign Base Areas of Akrotiri and Dhekelia», UK Overseas Territories Conservation Forum.
2. ↑  «Akrotiri Salt Lake» Arkivert 22. oktober 2015 hos Wayback Machine. Official Portal of the Cyprus Tourism Organisation.
3. ↑  CY007 Akrotiri Peninsula - Episkopi Cliffs, BirdLife International.
4. ↑  «The British Sovereign Base Areas of Akrotiri and Dhekelia», UK Overseas Territories Conservation Forum.
5. ↑  *Ramsar Sites in order of their addition to the Ramsar List of Wetlands of International Importance* Arkivert 2. august 2014 hos Wayback Machine. Ramsar Convention on Wetlands.

|  |  |
| --- | --- |
| Oppslagsverk/autoritetsdata | GeoNames
 |
*For taktikk i sport se taktikk (sport)*
**Taktikk** kommer fra gresk τακτική (*taktike*) og er opprinnelig militært vokabular i betydningen «å organisere og lede tropper». Militær taktikk er en egen lære og fagområde. I senere tid nyttes begrepet for å legge en plan for hvordan nå et bestemt mål. En taktiker er en person som utøver taktikk ved å benytte seg av sine fordeler og en eventuell motstanders svakheter for å best mulig nå sine mål. 

Taktikk nyttes som begrep innen de områder som krever en planmessig fremgangsmåte for å nå et mål. I tillegg til det militære kan det være innen organisasjonsledelse og ulike spill og sport.

Taktikk settes ofte i sammenheng med strategi. Carl von Clausewitz (1780–1831) definerte begrepene i boken *Vom Kriege* (Om krig) slik: Strategi er «kunsten å utnytte et slag til å vinne en krig», og taktikk er «kunsten å utnytte troppene til å vinne et slag». Løst sagt kan det slåes fast at strategi er å gjøre de riktige tingene, mens taktikk er å gjøre tingene riktig. Slik vil strategi alltid være overordnet taktikk, siden et tiltak eller aktivitet som utføres på riktig måte, vil ikke gi måloppnåelse hvis det er feil tiltak eller aktivitet fra begynnelsen av.

Se også
-------

* Oppdragstaktikk

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Universalis **·** LCCN **·** NDL
 |
Må ikke forveksles med Ketil Lund.

**Kjetil Lund** (født 12. juni 1970 på Vigrestad på Jæren) er en norsk samfunnsøkonom. 

I april 2019 tiltrådte han stillingen som direktør i Norges vassdrags- og energidirektorat. Han var fra 2009 til 2013 statssekretær i Finansdepartementet for Arbeiderpartiet. Fra 19. desember 2017 var han byråd for næring og eierskap i Oslo. Lund har også jobbet med strategisk finansiering og vært direktør for myndighetskontakt og klimapolitikk i Statkraft. 

Lund studerte samfunnsøkonomi ved Universitetet i Bergen. En periode etter studiene forsket han på landbruksøkonomi i Statistisk sentralbyrå. Fra 1998 til 2005 var han ansatt i Finansdepartementet. I perioden 2003 til 2005 jobbet han for Finansdepartementet i et samarbeidsprosjekt med Tanzania. Fra 2005 til 2009 var han rådgiver ved Statsministerens kontor. Lund har jobbet med klima- og energipolitikk, og han ledet i 2014 sekretariatet da Jens Stoltenberg var FNs spesialutsending for klima.

Referanser
----------

1. ↑  Pressemelding (16. oktober 2013). «Offisielt frå statsrådet 16. oktober 2013 kl. 10.00». *regjeringen.no*. Statsministerens kontor. Besøkt 17. oktober 2013.
2. ↑  regjeringen.no Statssekretær Kjetil Lund
3. 1 2  «Endringer i byrådet», pressemelding fra Oslo kommune 19. desember 2017; besøkt 31. desember 2017.
4. ↑  Kjetil Lund: *Frå utdanning til arbeid* Hovedoppgave i sosialøkonomi - Universitetet i Bergen 1996
5. ↑  Kjetil Lund: *Inntektsfordelinga i den norske landbruksbefolkninga og fordelingseffektar av direkte støtteordningar* Rapporter SSB 1998

Eksterne lenker
---------------

* (no) Kjetil Lund hos Norsk senter for forskningsdata politikerarkiv (nedlagt) Rediger på Wikidata
* Kjetil Lund på Twitter Rediger på Wikidata
* 

* (no) Publikasjoner av Kjetil Lund i BIBSYS
* (no) regjeringen.no Taler og artikler av Kjetil Lund
**Limasawa** (*Bayan ng Limasawa*) er en kommune på Filippinene. Kommunen ligger i landsdelen Visayas, og tilhører provinsen Southern Leyte. Frm omfatter den lille øya Limasawa, rett sør for øya Leyte.

Historie
--------

De første utenlandske besøkere til øya var kinesiske og sannsynligvis også arabiske handelsfolk. I 1225 beskrev den kinesiske kjøpmann Chau Ju Kuo befolkningen der som vennlig og åpen for handelsutbytte.

Den 16. mars 1521 kom den portugisiske sjøfarer Ferdinand Magellan øya Homonhon på sin ferd med tre skip over Stillehavet på vei til Krydderøyene. Her traff han kort etter herskeren over Limasawa, rajah Calambus, som var blitt varslet av sine folk om europeernes ankomst. Den 26. mars 1521 fulgte Magellan rajahen til hans hjem på øya Limasawa. Fem dager etter, den 31. mars, ble det her på øya feiret den første messe på filippinsk jord. Begivenheten betraktes som begynnelsen av den kristne misjon på de filippinske øyer.

De to ledere inngikk deretter en formell vennskapspakt og ble *Casicasi* eller *blodsbrødre*, før europeerne til slutt dro videre retning Cebu.

I 1957 ble en rekke *barrios* - blant annet dem på Limasawa - ved *Executive Order Nr. 265* utskilt fra kommunen Malitbog til den egne kommune Padre Burgos.

Den 11. juni 1978 ble Limasawa bestemt å gjøres til egen kommuneekrets. Men beslutningen ble ikke iverksatt. Det skulle bli under president Corazon Aquino, som forordnet en folkeavstemning i Padre Burgos i 1989, som i henhold til folkeviljen satte i kraft sin forgjenger president Ferdinand Marcos' beslutning. Slik fikk Limasawa den 27. august 1989 endelig offisielt status som egen kommune.

I 1994 erklærte president Fidel Ramos at Limasawa som turismeområde.

Barangayer
----------

Limasawa er inndelt i 6 barangayer per 30. september 2019.

* Cabulihan
* Lugsongan
* Magallanes
* San Agustin
* San Bernardo
* Triana

Referanser
----------

1. ↑  «2020 Census of Population and Housing (2020 CPH) Population Counts Declared Official by the President». *folketellingen 2020*. Filippinenes statistikkbyrå. 7. juli 2021.
2. ↑  Bergreen, Laurence. *Over the Edge of the World*. New York: HarperCollins Publishers Inc. 2003. s 144.

Eksterne lenker
---------------

* (en) Limasawa – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
**Helge Revold** (født 1931 i Bærum, død 2015) var en norsk kunstner. 

Revold var utdannet ved Statens håndverks- og kunstindustriskole og Statens kunstakademi under professor Jean Heiberg og professor Alexander Schultz. Han hadde studieopphold i London og Paris.

Revold debuterte i 1957 ved Statens Kunstutstilling. Han hadde flere separatutstillinger gjennom årene, blant annet i Kunstnerforbundet, Galleri F15, Bergen Kunstforening samt de fleste norske byer. Han sto bak offentlige utsmykninger i Tana rådhus, Kirkenes sykehus og Gardeleiren i Oslo. Revold er innkjøpt av Nasjonalgalleriet, Norsk kulturråd, Riksgalleriet og Utenriksdepartementet.

Hans far var kunstmaleren Axel Revold (1887–1962) og mora var Irmelin Nansen (1900–77), dattera til Fridtjof Nansen. Helges søster Dagny Hald (1936–2001) var også kunstner (keramiker). Helge var halvbror til kunsthistoriker Reidar Revold (1918–1973) og maler/danser Sven Revold (1919–1988). Helge ble gift med Liv Revold (1934–2002) fra Svolvær som i mange år var kurator ved Unge Kunstneres Samfund. De bosatte seg på Nesoddtangen i 1955 og fikk tre barn. Datteren Ingse Revold (1959–) er også kunstner.

*Se ellers Heiberg for mer om slekten på morssiden*

Referanser
----------

1. 1 2   nkl.snl.no[Hentet fra Wikidata]
2. ↑  «Minneord», *Akershus Amtstidende* 2. mars 2015
3. ↑  «Ikke Liv lenger». Dagbladet. 7. august 2002.
4. ↑  «Far og datter i Vanntårnet». Akershus Amtstidende. 7. april 2010.

  


|  |  |
| --- | --- |
| Oppslagsverk/autoritetsdata | Norsk kunstnerleksikon **·** VIAF **·** KulturNav
 |
**Helge Røragen** (født 20. juli 1928 på Røros, død 13. mars 2013 i Østre Toten) var ordfører i Østre Toten fra 1984 til 1991. Røragen representerte Arbeiderpartiet. Han var også varaordfører i seks år.

Røragen var lærer, i likhet med flere av etterkrigstidas ordførere i Østre Toten. Han tok studentereksamen i Volda og han har lærerskoleeksamen fra Oslo i 1952. Røragen kom til Kirkenær skole i Kolbu i 1956, et sted han kjøpte som privatbolig etter at skolen ble lagt ned. Til skolen hørte noen få mål innmark og en låve med fjøs. Røragen hadde der dyrehold i småskala men mest sauedrift nesten helt til han døde. 

Røragen vakte oppsikt da han tidlig innførte bruk av lydbåndopptaker for å bedre innlæringsprosessen i engelsk for bygdas unge.

Han ble tilsatt som rektor ved den nye Smeby skole i 1965, der han virka fram til 1993. Helge Røragen var gift med Annie, f. Freberg og hadde to døtre.

Kilder
------

* Rosseland, Leiv: *Skole i den trivelige bygda. Det kommunale skoleverk i Østre Toten gjennom skiftende tider*, Østre Toten 1994.


|  |  |  |
| --- | --- | --- |
| Forgjenger:**Johan Nygaard** | **Østre Totens ordfører**(1984–1991) | Etterfølger:**Hans Bjerregård** |

|  |  |
| --- | --- |
| Oppslagsverk/autoritetsdata | Lokalhistoriewiki
 |
**Helge Ombo** er en fiksjonskarakter skapt av den norske forfatteren Tore Renberg. Helge Ombo oppsto i romanen *Mannen som elsket Yngve*, utgitt på Forlaget Oktober i 2003. Romanen ble senere filmet i regi av Stian Kristiansen, produsent Motlys. 

Helge Ombo er selverklært «kommunist med klare anarkistiske innslag». Han er født i 1972 og sønn av profilerte venstreradikale foreldre i oljebyen Stavanger. Han går på Stavanger katedralskole, Kongsgård, og spiller trommer i Mathias Rust Band. Renberg har i intervjuer indikert at både Aslak Sira Myhre og Kristoffer Joner, som forfatteren møtte i ung alder i Stavanger, har vært inspirasjonskilder for den litterære karakteren.

Helge Ombo figurerer i følgende bøker av Tore Renberg:

* *Mannen som elsket Yngve*
* *Kompani Orheim*
* *Pixley Mapogo*
* Angrep fra alle kanter

I filmversjonen av *Mannen som elsket Yngve*, spilles Helge Ombo av Arthur Berning. I filmversjonen av *Kompani Orheim*, spilles han av Glenn André Viste Bøe.

Ombo er mest kjent for følgende sitat, sagt da kameraten, Jarle Klepp, spør om de skal spille tennis: «Tennis? I frelseren Jesu Kristi navn: Tennis? Har du fått Aids eller?»
Må ikke forveksles med Spesialist (grad) eller Spesialist (grenader).
En spesialist (OR 5) i Hæren
Tidligere Forsvarssjef general Harald Sunde i samtale med tre spesialister
**Spesialist** er en personellkategori i Forsvaret, innført i 2015 gjennom Ordning for militært tilsatte. En spesialist er en soldat som ikke er offiser. Betegnelsen under STANAG 2116 er *Other Ranks* (OR). Forsvarets mål er å bestå av 70 % spesialister og 30 % offiserer.

Spesialister har befalsutdannelse og/eller viktig akademisk kompetanse eller realkompetanse.

Spesialistkorpset har tre nivåer:

* Befal (OR 5–9)
* Grenaderer og konstabler (vervet personell) (OR 2–4)
* Menige soldater og førstegangstjeneste (OR 1)

Se også
-------

* Underoffiser
* Militære grader i Norge
* Specialist

Referanser
----------

1. ↑
2. ↑  Forsvaret. «Grader for spesialistbefal». *forsvaret.no*. Arkivert fra originalen 22. desember 2015. Besøkt 14. mai 2016.
3. ↑  «Militære grader». *Forsvaret* **(norsk nynorsk)**. Besøkt 7. november 2022.
**Helge Steinar Kvanvig** (født 20. februar 1948) er professor i teologi ved Det teologiske fakultet ved Universitetet i Oslo.

Utdanning og engasjement
------------------------

Kvanvig tok sin teologiske embedseksamen ved Menighetsfakultetet. Han disputerte for teologisk doktorgrad 21. september 1984 på en avhandling om Enok i Det gamle testamente: *The Mesopotamian background of the Enoch figure*. 

Etter tjeneste som feltprest satset Kvanvig på forskning og arbeidet i flere år ved Menighetsfakultet. Siden var han rektor ved Diakonhjemmets høyskole før han fra 1995 begynte som førsteamanuensis ved Universitetet i Oslo. I 1999 ble han beskikket til professor samme sted, hvor han også har vært studiedekan og dekan.

Bibliografi
-----------

* *Roots of apocalyptic : the Mesopotamian background of the Enoch figure and the Son of Man* 1988

Eksterne lenker
---------------

* (no) Publikasjoner av Helge S. Kvanvig i forskningsdokumentasjonssystemet CRIStin
* (no) Publikasjoner av Helge S. Kvanvig i BIBSYS

|  |  |
| --- | --- |
| Oppslagsverk/autoritetsdata | CRIStin
 |
Politifolk ved Julussa, under konflikten i mai 1927

**Julussakonflikten** var en konflikt om tømmerfløting i Julussa i 1927.

I begynnelsen hadde det vært vanlig at trelasthandlere fløtet tømmeret med egne folk. Etter hvert ble det dannet fellesfløtingsforeninger, som besto av både skogeiere og tømmerkjøpere. Disse fellesforeningene satte bort fløtingsarbeid til det fløterlaget som ga det billigste anbudet. Anbudssystemet utløste flere store konflikter. I Leiret (Elverum) ble det holdt møte den 4. mars 1927. Det var levert to anbud, et fra en såkalt fløterhusbond, Hans Mellum. Dette anbudet var undertegnet av 73 mann som ikke var organisert. Det andre anbudet kom på vegne av de organiserte arbeiderne ved Martin Halstensen med et mannskap på 103. 

Fløterhusbondens anbud lå 15 prosent under de organiserte arbeidernes. Under møtet senket Halstensen sitt bud med 10 prosent. De fagorganiserte protesterte med blokadevarsel da Mellum vant anbudet, og krevde at fløtinga skulle skje etter regning og lønnssatser det skulle forhandles om, det vil si opprettelse av en tariffavtale. 

Over 50 av Mellums fløtere trakk seg, men ved hjelp av politiet og et gardekompani som ble forflyttet til Elverum, ble fløtinga i Julussa gjennomført fra 10. til 28. mai. På et tidspunkt var det fire bevæpnede politifolk og militære til å passe på hver enkelt av Mellums fløtere. Det vakte stor forbitrelse at de samme hundene som var blitt brukt i den største politijakten i Norge til da, også ble satt inn mot fløtere i Julussakonflikten.

I 1929 kom tariffestet betaling inn i fløtingen. I 1977 ble det satt opp en minnestein over konflikten.

Referanser
----------

1. ↑  «Tre hundre gardister er nu samlet i Elverum». Hamar Arbeiderblad: 3. 19. mai 1927.
2. 1 2  «Fløterne i Julussa ville ofre livet for mat». Hamar Arbeiderblad: 28-29. 30. april 1997.

Litteratur
----------

* Tønnesson, Stein (1976). *Røde skoger*. Pax. s. 18, 28–34. ISBN 8253007663.
* Vevstad, Andreas (1978). *Skogbrukets arbeidsgiverforening 50 år*. Oslo: Skogbrukets Arbeidsgiverforening. s. 14–16. ISBN 8299051002.
* Moren, Gudmund (1978). «Julussakonflikten i Elverum 1927». Besøkt 26. mars 2019.

Eksterne lenker
---------------

* Julussa-konflikten. Dokumentar fra 1977.
**Methandrostenolon** (også kjent som Dianabol, Dbol eller «russere»[]) er et anabolt androgent steroid i tablettform. Methandrostenolon ble utviklet som det første anabole steroidet i USA av legemiddelprodusenten Ciba på 1950-tallet, som et svar på sovjetiske utøveres systematiske bruk av testosteron. Methandrostenolon er et redusert testosteron som er C17-alfa-alkylert for å overleve levermetabolisme ved oralt inntak, noe som også gjør det giftig for leveren.

Som et redusert testosteron skulle Methandrostenolon i teorien hatt mindre androgenbinding enn testosteron, men ettersom det er C17-alfa-alkylert holdes det lengre i blodbanen enn testosteron gjør etter frigjørelse fra esteret, hvilket gir det mer tid til å binde til reseptorene. Resultatet er et veldig anabolt og veldig androgent AAS.

Methandrostenolon aromatiserer bare til østrogen om lag 40 % så mye som testosteron gjør, men det gir allikevel mer vannretensjon intramuskulært og under huden for de med anlegg for det. Fordi molekylet er lenge i blodbanen får også østrogenet lengre tid til å binde til østrogenreseptorene, hvilket kan forklare den ekstra vannretensjonen til tross for at Methandrostenolon gir mindre totalt østrogen enn testosteron. Gynekomasti er en potensiell bivirkning av de forhøyede østrogennivåene, men det kan forhindres ved bruk av aromatasehemmere (AI) eller selektive østrogenreseptor modulatorer (SERM).

Methandrostenolon er et veldig effektivt AAS. Vekta vil øke fort, mye pga. intramuskulær vannretensjon, og styrken og muskelmassen vil også gå opp fort. Potensielle bivirkninger inkluderer forverret blodfettprofil, forhøyede leverenzymer, økt blodtrykk, kviser, vannretensjon og gynekomasti. Ettersom Methandrostenolon er høyandrogent vil damer oppleve virilisering ved bruk.

Referanser
----------

1. ↑  Farmakol Toksikol. 1980 Sep-Oct;43(5):597-601. Effect of methandrostenolone on liver morphology and enzymatic activity.
2. ↑  Brain Res. 1998 May 11;792(2):271-6.The effect of anabolic-androgenic steroids on aromatase activity and androgen receptor binding in the rat preoptic area.
3. ↑  Br J Sports Med. 1975 July; 9(2): 78–81. A double-blind crossover trial of methandienone (Dianabol, CIBA) in moderate dosage on highly trained experienced athletes.

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |
***Vargens sang*** (originaltittel: *Wolf Song*) er en amerikansk stum-westernfilm og romantisk drama fra 1929 med Gary Cooper og Lupe Vélez i hovedrollene.

Handling
--------

Sam Lash har ett heller dårlig rykte når det gjelder kvinner. Men når Sam møter den stormfulle meksikanske Lola Salazar (spilt av Lupe Velez) blir han dypt forelsket, for aller første gang i livet. Men Lolas aristokratiske far Don Solomon (spilt av Michael Vavitch) avviser denne romantikken. 

Dette tvinger Sam til å kidnappe den unge kvinnen, og reise til fjells. Etter en kort periode med ekteskapelig tilfredshet blir Sam rastløs og forlater Lola, og foretrekker selskap sammen med de gamle vennene hans Gullion og Rube.

Medvirkende
-----------

* Gary Cooper - Steve Gallagher
* Lupe Vélez - Lola Salazar
* Louis Wolheim - Gullion
* Constantine Romanoff - Rube Thatcher
* Michael Vavitch - Don Solomon Salazar
* Ann Brody - Duenna
* Russ Columbo - Ambrosio Guiterrez
* Augustina López - Louisa
* George Regas - Black Wolf
* Leone Lane - Dance hall girl

Referanser
----------

Eksterne lenker
---------------

* (en) *Vargens sang* på Internet Movie Database Rediger på Wikidata

* (en) *Vargens sang* på AllMovie Rediger på Wikidata

* (nl) *Vargens sang* på MovieMeter Rediger på Wikidata

* (en) *Vargens sang* på Silent Era Rediger på Wikidata
Kyyrölä før vinterkrigen.
**Krasnoselskoje** (russ.: Красносельское, tidligere *Krasnoje Selo* (Красное Село), finsk: *Kyyrölä*) er et tettsted i Vyborg rajon i Leningrad oblast, Russland. Tettstedet ligger på Det karelske nes. Navnet *Krasnoselskoje* ble tildelt i 1948.

I tidsrommet 1890–1934 var Kyyrölä en finsk kommune i Viborgs län. Kommunen hadde 2 000 innbyggere i 1930. Kyyrölä ble utskilt fra Muolaa kommune i 1890 og gjenforent med Muolaa i 1934.

Kyyrölä (russ.: Красное Село – *Krasnoje Selo*) var en russisk koloni i Finland. Kolonien ble grunnlagt av grev Grigorij Petrovitsj Tsjernysjov (Григорий Петрович Чернышёв) i 1726. Han overførte livegne fra Volgas øvre løp til sine eiendommer i Muolaa hvor de grunnla fire landsbyer. Bøndene fikk sin frihet da Viborgs guvernement ble gjenforent med Finland i 1811, og de fikk innløse jorden de brukte i 1878. De russisktalende innbyggerne beholdt sitt språk og sin ortodokse tro helt frem til 1940. Etter vinterkrigen og fortsettelseskrigen ble de evakuert på lik linje med alle andre finske borgere i de avståtte områdene.

Kyyrölä var viden kjent for sine pottemakerier. Disse tradsjonene lever videre i Finland i dag. Keramikkverkstedet *Kyyrölän Savi* utenfor Tavastehus ble grunnlagt av Nikolai Uschanoff fra Kyyrölä.

Fotnoter
--------

1. ↑  «*Suomen kunnat*, Kyyrölä». Arkivert fra originalen 5. mars 2016. Besøkt 9. november 2009.

Eksterne lenker
---------------

* *Uppslagsverket Finland*, Kyyrölä[*død lenke*]
* *Nurmijärvi – Klövskogs distriktsportal*, Lergods från Kyyrölä[*død lenke*]